

**MATERIAL QUE HAN DE PORTAR TOTS ELS INFANTS DE L’ESCOLA. Important que tot estigui amb el nom de l’infant.**

Unes sabates de goma (xancles) que es puguin mullar i que puguin anar amb mitjons ( Us ho explicarem a la reunió)

Dues mudes de recanvi senceres (cadascuna dins d’una bossa de roba) pels infants d’Educació Infantil i 1r i 2n de primària; a partir de 3r de primària i fins a 6è, només cal portar una muda de recanvi.

Tres capses de mocadors de paper (cal donar-li a la tutora)

Una bossa de roba per portar les carmanyoles de l’esmorzar. Com a escola sostenible evitem portar a l’escola embocalls d’un sol ús ( paper d’alumini, film tranparent…).

Una cantimplora i evitar ampolles de plàstic d’un sol ús.

Un tovalló de roba pels infants que es quedin al menjador.

Una jaqueta per l’espai exterior, preferiblement de forro polar o de xandall que abrigui qaun arribi el fred.

**MATERIAL QUE HAN DE PORTAR ELS INFANTS D’EDUCACIÓ INFANTIL**

Els nens i les nenes de I3, I4 i I5, a més del material que us hem concretat a l’apartat anterior, també han de portar:

Un llençol sense goma, que no sigui ajustable, si el vostre infant fa la migdiada.

Un àlbum familiar amb un petit escrit. Al llarg de l’estiu el podeu anar fent i serà un element molt important per poder acompanyar al vostre infant en els seus primers anys d’escolaritat a la nostra escola. És quelcom que les nenes i els nens poden compartir amb qui desitgin, explicar coses del seu àlbum (i de la seva vida) a les persones adultes referents de l’escola, mirar-lo en moments de nostàlgia o d’enyorança quan ja no estigueu acompanyant el temps d’acollida… Hi podeu posar fotografies, dibuixos, imatges de moments importants pel vostre infant i tot allò que els vostres fills i les vostres filles us demanin a mesura que l’aneu elaborant. També hi podeu posar un escrit inicial de presentació i totes les frases, paraules i escrits que desitgeu compartir.

Un objecte personal (objecte transicional sempre que faci falta) que sigui important, des d’un punt de vista emocional, pel vostre infant. Aquest objecte el podrà ajudar, en molts moments, a fer el pas de casa a l’escola, vinculant els dos espais. Ha de ser petit (perquè pugui guardar-se al calaixet individual de l’infant).

**MATERIAL QUE HAN DE PORTAR ELS NENS I LES NENES DE 5è i 6è DE PRIMÀRIA**

A més del que hem detallat al primer apartat, els nens i les nenes de 5è i 6è han de portar un estoig. L’estoig ha d’estar buit ja que l'escola proporciona el material als infants (projecte de socialització) i una agenda setmanal ( a on es veu en dues pàgines tota la setmana) i una carpeta amb separadors.

*Els nens i les nenes han de venir amb roba còmoda i que ells mateixos i elles mateixes es puguin treure i posar. D’aquesta manera, ajudarem als infants a ser més autònoms i a anar desenvolupant la pròpia responsabilitat envers el seu propi procés de creixement. Tota la roba ha d’anar marcada amb el nom de l’infant.*